**OSNOVNA ŠKOLA MATIJE VLAČIĆA**



52220 L A B I N -Zelenice 4

tel. :052 855-488; rav. 854-328

e.mail : ured@os-mvlacica-labin.skole.hr

 Labin,10.01.2024. godine

**ZAPISNIK 2. SASTANKA ZA PROVEDBU JAVNOG POZIVA I IZBOR NAJPOVOLJNIJIH PONUDA ODRŽANOG 10.01.2024.** **u 17 SATI U PROSTORIJAMA ŠKOLE – učionica tehničke kulture**

Prisutni :

1. Sanja Gregorinić Trumić, ravnateljica škole
2. Vedran Biočić, razrednik 8.a razreda
3. Barbara Kokot– razrednica 8.b razreda
4. Paolo Budanko– predstavnik roditelja 8.a razreda
5. Ilenija Hrvatin Faraguna – predstavnik roditelja 8.b razreda
6. Nikola Karčić– predstavnik učenika 8.a razreda
7. Ria Gobo– predstavnica učenika 8.b razreda

Dnevni red:

1. Otvaranje pristiglih ponuda za *trodnevnu* ekskurziju u Dalmaciju za učenike osmih(8) razreda te razmatranje istih
2. Izbor najpovoljnijih ponuda koje će biti predstavljene roditeljima

Ad.1.

Sukladno člancima 12., 13. i 14. Pravilniku o izvođenju izleta, ekskurzija i drugih odgojno-obrazovnih aktivnosti izvan škole (NN 87/13., 81/15., 53/21), Osnovna škola Matije Vlačića Labin objavila je javni poziv za organizaciju trodnevne ekskurzije 20.12.2023.g., na web stranicama Škole za 3 dana i 2 noćenja, od **05.06. do 07.06.2023**. godine za 48 učenika i 4 pratitelja, čiji je cilj posjetiti gradove **Zadar, Šibenik, Trogir i Split** sa svim njihovim ljepotama i kulturnim znamenitostima u pratnji lokalnih vodiča te ulaznice za navedeno uz pratitelja putovanja te prehranu na bazi polupansiona i 3 ručka. Prijevoz bi trebao udovoljavati zakonskim propisima za prijevoz učenika.

Rok dostava ponuda je bio od objave poziva 20.12.2023. do 04.01.2024. Na objavljeni javni poziv pristiglo je 5 (pet) ponuda sljedećih turističkih agencija:

1. Ex Novo d.o.o iz Rovinja Alibi Travel Agency iz Rovinja
2. Brioni d.o.o. iz Pule
3. ZEATours iz Pule
4. Črnja tours Rovinj
5. Danijel travel d.o.o. iz Pazina

Pristupilo se otvaranju ponuda redoslijedom pristizanja te pažljivo iščitavalo ponuđeno uspoređujući sa traženim iz javnog poziva.

Ad.2.

Nakon razmatranja svih ponuda kao zadovoljavajuće uzete su tri ponude:  **ZEATours iz Pule, Črnja tours iz Rovinja i Danijel travel d.o.o. iz Pazina** koje će biti predstavljene roditeljima učenika za koje se organizira 3 - dnevna ekskurzija u Dalmaciju. Ponuda agencije Brioni d.o.o.iz Pule nije odabrana zato što ponuda sadržava neodgovarajući termin od 3.06 do 05.06., dok agencija Ex Novo d.o.o.iz Rovinja Alibi Travel nije odabrana iako je dala dvije ponude jednu od 343,33 eura i drugu od 313,33 eura .Prva ponuda ne odgovara zbog ponuđenog termina od 03.06. do 05.06, koji također ne odgovara traženom, a druga zbog neodgovarajućeg ponuđenog smještaja. Na roditeljskom sastanku roditelja učenika 8. razreda koji je zakazan za **24.01.2024. godine u 18,00** sati odabrani potencijalni davatelji usluga prezentirati će ponude i to isključivo prema podacima traženim i dostavljenim u ponudi. U slučaju da se potencijalni davatelj ne može odazvati pozivu, ponudu će predstaviti razrednici. Vrijeme trajanja pojedine prezentacije biti će 15 minuta po agenciji.

Sastanak je završio u 17,45 sati.

Zapisničar:

Barbara Kokot